Digriet tal-Qorti Ġenerali tas-6 ta’ Awwissu 2024 – Sparkasse Hannover vs SRB
(Kawża T-443/23) 1
(“Unjoni Ekonomika u Monetarja – Unjoni bankarja – Mekkaniżmu uniku ta’ riżoluzzjoni ta’ istituzzjonijiet ta’ kreditu u ta’ ċerti ditti ta’ investiment (SRM) – Fond Uniku ta’ Riżoluzzjoni (SRF) – Deċiżjoni tas-SRB dwar il-kalkolu tal-kontribuzzjonijiet ex ante għall-perijodu ta’ kontribuzzjoni 2023 – Artikolu 70(2) tar-Regolament (UE) Nru 806/2014 – Rikors manifestament infondat – Limitazzjoni tal-effetti tas-sentenza ratione temporis”)
Lingwa tal-kawża: il-Ġermaniż
Partijiet
Rikorrent: Sparkasse Hannover (Hannover, il-Ġermanja) (rappreżentanti: F. Kruis u N. Bartmann, avukati)
Konvenut: Il-Bord Uniku ta’ Riżoluzzjoni (rappreżentanti: J. Kerlin, C. Flynn et T. Wittenberg, aġenti, assistiti minn G. Coppo u K. Bongs, avukati)
Intervenjent insostenn tal-kovenut: Il-Parlament Ewropew (rappreżentanti: J. Etienne u G. Bartram, aġenti), Il-Kunsill tal-Unjoni Ewropea (rappreżentanti: J. Haunold, A. Westerhof Löfflerová u J. Bauerschmidt, aġenti)
Suġġett
Permezz tar-rikors tagħha bbażat fuq l-Artikolu 263 TFUE, ir-rikorrenti titlob l-annullament tad-Deċiżjoni tal-Bord Uniku ta’ Riżoluzzjoni (SRB) SRB/ES/2023/23 tat-2 ta’ Mejju 2023 dwar il-kalkolu tal-kontribuzzjonijiet ex ante għall-2023 għall-Fond Uniku ta’ Riżoluzzjoni (SRF), sa fejn tikkonċernaha.
Dispożittiv
Id-Deċiżjoni tal-Bord Uniku ta’ Riżoluzzjoni (SRB) SRB/ES/2023/23 tat-2 ta’ Mejju 2023 dwar il-kalkolu tal-kontribuzzjonijiet ex ante għall-2023 għall-Fond Uniku ta’ Riżoluzzjoni (SRF) hija annullata sa fejn tikkonċerna lil Sparkasse Hannover.
L-effetti tad-Deċiżjoni SRB/ES/2023/23 jinżammu sa fejn tikkonċerna lil Sparkasse Hannover sakemm is-SRB ikun ħa l-miżuri meħtieġa għall-eżekuzzjoni ta’ dan id-digriet, u dan f’perijodu raġonevoli li ma jistax jaqbeż is-sitt xhur mill-jum li fih dan id-digriet isir definittiv.
Is-SRB għandu jbati, minbarra l-ispejjeż tiegħu, dawk sostnuti minn Sparkasse Hannover.
4)    Il-Parlament Ewropew u l-Kummissjoni Ewropea għandhom ibatu l-ispejjeż tagħhom stess.
____________
1     ĠU C 329, 18.9.2023.